דידייה אוריול

דידייה אוריול (בצרפתית: Didier Auriol; נולד ב־18 באוגוסט 1958 במונפלייה, צרפת) הוא נהג ראלי לשעבר מצרפת.

 ביוגרפיה 
אוריול הוא יליד מונפלייה. הוא היה נהג אמבולנס לפני שהחל להתחרות במרוצי ראלי והשתתף באליפות העולם בראלי במהלך שנות התשעים. הוא הפך לאלוף העולם בראלי בשנת 1994, הראשון מארצו שעשה זאת. הוא היה נהג של היצרנים לנצ'יה, טויוטה ופיג'ו, לפני שאיבד את מקומו בסקודה בסוף 2003.

ממוזער|250px|אוריול בטויוטה סליקה GT-4 מנתח את ראלי קורסיקה של שנת 1995
בגיל 21, אוריול התחיל להתחרות בראלי בסימקה 1000. הוא נהג בסימקה שנתיים, מאוחר יותר השיג רנו 5 טורבו, עם מכונית זו הוא התחרה באליפות צרפת בראלי והשתתף לראשונה באירועי אליפות העולם בראלי קורסיקה של 1984 אותו לא סיים בגלל תקלה בטורבו. גם בשנת 1985 השתתף באירוע בודד באליפות העולם, שוב בקורסיקה, הפעם עם רנו 5 מאקי טורבו. גם את אירוע זה לא סיים עקב תקלה מכנית. בשנת 1986 הוא התחרה במטרו 6R4 איתה זכה באליפות צרפת הראשונה שלו. הוא התמודד שוב באליפות בשנה שלאחר מכן, הראשונה שהתקיימה בקטגוריה A, בפורד סיירה RS קוסוורת' ועם מכוניתו היה אלוף הראלי הצרפתי של 1987 ו־1988.

הניצחון הראשון של אוריול באליפות העולם היה בראלי קורסיקה של 1988, עם פורד סיירה RS קוסוורת' של הקבוצה הרשמית. זו הייתה הפעם היחידה באותה העונה בה לנצ'יה הוכתה במאבק ישיר, והצוות של לנצ'יה החתים אותו לשנה שלאחר מכן. הוא נשאר עם הקבוצה במשך ארבע עונות, נוהג בשלוש גרסאות עוקבות של הלנצ'יה דלתא אינטגרלה הדומיננטית. בשנת 1992, כשהוא נוהג בגרסה האחרונה של המכונית, הוא ניצח בשישה אירועים בעונה אחת (שיא ניצחונות שהחזיק 13 שנים עד שנשבר על ידי סבסטיאן לב בשנת 2005), אך עם תוצאות לא טובות בסבבים אחרים ופרישה באירוע האחרון של העונה בבריטניה, מסר את אליפות העולם לקרלוס סאינס.
בשנת 1993 עבר אוריול לטויוטה, וזכה באירוע הראשון שלו בקבוצה, ראלי מונטה קרלו. הוא לא ניצח שוב באותה העונה, אך בשנה שלאחר מכן הוא ניצח בקורסיקה, ארגנטינה וסן רמו והגיע לסיבוב האחרון בבריטניה כשהוא שוב בקרב צמוד עם סאינס על האליפות. למרות מרוץ לא מוצלח זכה אוריול באליפות לאחר שהנהג הספרדי עף מהכביש ביום האחרון. בשנת 1995 הוא זכה בניצחון הראשון עם המכונית החדשה, הסליקה GT-4 ST205 בקורסיקה. עם זאת, בהמשך אותה עונה, בראלי קטלוניה, נמצא כי טויוטה השתמשה בתוספת בתצורה בלתי חוקית של מגדש הטורבו כדי להגביר את עוצמת המנוע. מטויוטה ומנהגיה נשללו נקודות האליפות ונאסר על הקבוצה להשתתף באליפות של השנה הבאה. ב־1996 התמודד אוריול רק בשני אירועים של אליפות העולם. הוא נהג בסובארו בשוודיה ובמיצובישי בסן רמו. ב־1997 הוא השתתף במונטה קרלו עם פורד פרטית ונהג בכמה מרוצים עם הקורולה WRC החדשה של טויוטה.

ימין|ממוזער| אוריול בטויוטה קורולה WRC.
אוריול נהג עבור טויוטה בשנתיים הבאות, וזכה בשני ניצחונות. כשטויוטה פרשה מאליפות העולם בראלי לאחר 1999, עבר אוריול לסיאט עם הקורדובה WRC E2 . עם ניסיונו של אוריול, סיאט הצליחה לתפוס את המקום השלישי בראלי ספארי בקניה, ומאוחר יותר באותה עונה להשיק את הגרסה השלישית של הקורדובה. עם זאת בסוף עונה זו פרש היצרן הספרדי מאליפות העולם. בעונת 2001 התחרה אוריול עם פיג'ו, אך רק באירועי האספלט בהן הצליח אוריול להיות מהיר יותר מחברו לקבוצה, מרקוס גרונהולם. הניצחון היחיד של אוריול באותה השנה היה בקטלוניה. ב־2002 לא השתתף אוריול באליפות העולם אך הוא חתם חוזה עם צוות סקודה לשנת 2003. אוריול היה שותף לפיתוח של הסקודה פאביה WRC.
הישג בולט נוסף של אוריול הוא היותו זוכה שש פעמים בראלי קורסיקה, שבו אפילו עד 2001 הצליח להשיג מקומות על הפודיום.

 תוצאות 
 אליפות העולם בראלי 
 שנה קבוצה רכב 1 2 3 4 5 6 7 8 9 10 11 12 13 14 15 16 מיקום נקודות 1984 דידייה אוריול רנו 5 טורבופרש – 0 1985 דידייה אוריול רנו 5 מקסי טורבופרש – 0 1986 אוסטין־רובר מטרו 6R4פרש – 0 1987 פורד צרפת פורד סיירה RS קוסוורת'84 22 13 1988 פורד צרפת פורד סיירה RS קוסוורת'פרש 7 32 פורד13פרש 1989 לנצ'יה מרטיני לנצ'יה דלתא אינטגרלה2פרש12פרש 5 50לנצ'יה דלתא אינטגרלה 16Vפרש 1990 לנצ'יה מרטינילנצ'יה דלתא אינטגרלה 16V121פרש3פרשפרש152 95 1991 ג'ולי קלאבלנצ'יה דלתא אינטגרלה 16Vפרש9224332פרש1123 101 1992 מרטינילנצ'יה דלתא HF אינטגרלה1פרש11111פרש10פרש3 121 1993 טויוטה קסטרול טויוטה סליקה טורבו 4WD1פרש2פרש333פרש263 92 1994 טויוטה קסטרול טויוטה סליקה טורבו 4WDפרש231פרש152161 116 1995 טויוטה קסטרול טויוטה סליקה GT4 טורבו ST205פרש5512פרשנפסלנפסל 51 1996 סובארו 555 סובארו אימפרזה 55510 25 4 ראליארט מיצובישי מיצובישי לנסר איבו 38 1997 R.A.S. Sport פורד אסקורט RS קוסוורת'פרש 11 6 H.F. Grifone טויוטה סליקה GT4 טורבו ST2055 טויוטה קסטרול טויוטה קורולה WRC8פרש83פרש 1998 טויוטה קסטרול טויוטה קורולה WRC1464פרש16פרש224פרש3פרש 5 34 1999 טויוטה קסטרול טויוטה קורולה WRC3423253פרש4פרש13פרשפרש3 52 2000 סיאט ספורט סיאט קורדובה WRC איבו 2פרש1031013פרשפרשפרש 12 4 סיאט קורדובה WRC איבו 311פרש81789 2001 פיג'ו טוטאל פיג'ו 206 WRCפרשפרש81פרשפרשפרשפרשפרש63337 7 23 2002 דידייה אוריול טויוטה קורולה WRCפרש – 0 2003 סקודה מוטורספורט סקודה אוקטביה WRC איבו 3918פרש869פרש 13 4 סקודה פאביה WRCפרשפרש1212פרשפרש11 2005 דידייה אוריול פיג'ו 206 WRCפרש – 0

 קישורים חיצוניים 

הערות שוליים

קטגוריה:נהגי מכוניות מרוץ צרפתים
קטגוריה:אליפות העולם בראלי: נהגים
קטגוריה:אלופי העולם בנהיגת ראלי
קטגוריה:חברי היכל התהילה של הפדרציה הבין-לאומית לרכב
קטגוריה:צרפתים שנולדו ב-1958